cyanic-selkie/wikianc huggingface dataset:
.মিল
.মিল (.mil) মার্কিন যুক্তরাষ্ট্রের প্রতিরক্ষা বিভাগ এবং এর সহায়ক সংস্থা বা অনুমোদিত সংস্থাগুলির জন্য ইন্টারনেটের ডোমেইন নেম সিস্টেমের একটি স্পনসরকৃত টপ-লেভেল ডোমেইন (এসটিএলডি)। নামটি মিলিটারি থেকে প্রাপ্ত। এটি ১৯৮৫ সালের জানুয়ারিতে তৈরি করা অন্যতম একটি টপ-লেভেল ডোমেইন।
আমেরিকা যুক্তরাষ্ট্রই একমাত্র দেশ যার সামরিক বাহিনীর জন্য টপ-লেভেল ডোমেইন রয়েছে, ইন্টারনেট তৈরিতে মার্কিন যুক্তরাষ্ট্রের সামরিক বাহিনীর ভূমিকার জন্য। অন্যান্য দেশগুলি প্রায়শই এই উদ্দেশ্যে দ্বিতীয় স্তরের ডোমেইন ব্যবহার করে, যেমন, যুক্তরাজ্যের প্রতিরক্ষা মন্ত্রণালয়ের জন্য mod.uk। কানাডা norad.mil ডোমেইন ব্যবহার করছে কারণ তারা যুক্তরাষ্ট্রের সাথে যৌথভাবে উত্তর আমেরিকার মহাকাশ প্রতিরক্ষা কমান্ড পরিচালনা করে।
ফারুক সোবহান
ফারুক সোবহান (জন্ম ১৭ সেপ্টেম্বর ১৯৪০) একজন প্রাক্তন বাংলাদেশী কূটনীতিক। তিনি বাংলাদেশ সরকার ও বৈদেশিক চাকরিতে বিভিন্ন পদে দায়িত্ব পালন করেছেন। তিনি গণপ্রজাতন্ত্রী চীনে বাংলাদেশের রাষ্ট্রদূত ছিলেন (১৯৮৭-১৯৯০) এবং মালয়েশিয়া (১৯৮৪-১৯৮৭) এবং ভারতে (১৯৯২-১৯৯৫) হাইকমিশনার এবং বাংলাদেশের পররাষ্ট্র সচিব (১৯৯৫-১৯৯৭) ছিলেন।
প্রারম্ভিক জীবন এবং কর্মজীবন
ব্রিটিশ শাসনামলে ১৯৪০ সালে কলকাতায় এক বাঙালি মুসলিম পরিবারে জন্মগ্রহণ করেন সোবহান। তিনি দার্জিলিং সেন্ট পলস স্কুলে পড়াশোনা করেন। পাকিস্তানের ফরেন সার্ভিসে যোগদানের আগে তিনি ঢাকা বিশ্ববিদ্যালয় এবং অক্সফোর্ড বিশ্ববিদ্যালয়ে পড়াশোনা করেন। তিনি অর্থনীতিবিদ রেহমান সোবহানের ছোট ভাইও।
তিনি প্রতিমন্ত্রীর পদমর্যাদাসহ বিনিয়োগ বোর্ডের চেয়ারম্যান হিসেবেও দায়িত্ব পালন করেন। ২০২২ সাল পর্যন্ত, সোবহান বাংলাদেশ এন্টারপ্রাইজ ইনস্টিটিউটের সভাপতি, যা দেশের একটি বেসরকারি থিঙ্ক-ট্যাঙ্ক যেটি বেসরকারি খাতের উন্নয়নে অবদান রাখে।
বর্ডার ক্রিকেট দল
বর্ডার ক্রিকেট দল দক্ষিণ আফ্রিকার ঘরোয়া প্রথম-শ্রেণীর ক্রিকেটে বর্ডার অঞ্চলের প্রতিনিধিত্বকারী দল। মার্চ, ১৮৯৮ সাল থেকে দলটি খেলতে শুরু করে।
ইতিহাস
শুরু থেকেই বর্ডার দলকে দক্ষিণ আফ্রিকার অন্যতম দূর্বল দল হিসেবে চিত্রিত করা হয়েছে। ১৮৯৭-৯৮ মৌসুমে প্রথম-শ্রেণীর ক্রিকেটে যাত্রা শুরু করে দলটি। ২০১৭-১৮ মৌসুম শেষে দলটি সর্বমোট ৫৮৪টি খেলায় অংশ নিয়ে ১৭৩টি জয়, ২৪১টি পরাজয়, একটি টাই ও ১৬৯টি খেলায় ড্র করে। প্রথম-শ্রেণীর ক্রিকেটে খেলায় সর্বনিম্ন মোট রান সংগ্রহের রেকর্ডের ন্যায় অগৌরবজনক রেকর্ডের সাথে তাদের নামকে জড়িয়ে রেখেছে। ১৯৫৯-৬০ মৌসুমে জ্যান স্মাটস গ্রাউন্ডে নাটাল দলের বিপক্ষে কারি কাপে খেলে সর্বমোট ৩৪ রান তুলে। প্রথম ইনিংস ে ১৬ ও দ্বিতীয় ইনিংস ১৮ রান তুলে।
নভেম্বর, ২০১৭ সালে মার্কো ম্যারাইস ১৯১ বলে অপরাজিত ৩০০ রান তুলেন। ২০১৭-১৮ মৌসুমে সানফয়েল থ্রি-ডে কাপে ইস্টার্ন প্রভিন্সের বিপক্ষে এ রান তুলেছেন। দক্ষিণ আফ্রিকার প্রথম-শ্রেণীর ক্রিকেটে এটিই দ্রুততম ত্রি-শতরানের সংগ্রহের ঘটনা। এছাড়াও, ২০১০ সালের পর এটিই প্রথম।
মাঠ
বর্ডার দল আয়োজক দল হিসেবে অতিথি দলের বিপক্ষে নিম্নোক্ত মাঠসমূহ ব্যবহার করে: Venues have included:
কুমিল্লা-২৩
কুমিল্লা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
সৈয়দ আহমেদ
সৈয়দ আহমেদ (জন্ম ১৭ সেপ্টেম্বর ১৯৭৪) একজন ব্রিটিশ ব্যবসায়ী তিনি ব্রিটিশ প্রযুক্তি কোম্পানি স্যাভোরটেক্স এর প্রতিষ্ঠাতা এবং সিইও। তিনি ২০০৬ সালের দ্য অ্যাপ্রেন্টিস ধারাবাহিকের একজন প্রতিযোগী ছিলেন যেখানে তিনি পঞ্চম স্থানে ছিলেন।
পটভূমি
সৈয়দ বাংলাদেশের সিলেটে জন্মগ্রহণ করেন। যখন তার বয়স নয় মাস, তিনি তার পিতামাতার সাথে যুক্তরাজ্যে চলে আসেন এবং পূর্ব লন্ডনে বড় হন।
আহমেদ হলেন স্যাভোরটেক্স-এর প্রতিষ্ঠাতা এবং সিইও, যেটি শক্তি সাশ্রয়ী এবং বিশ্বের প্রথম আইওটি (ইন্টারনেট অফ থিংস) সংযুক্ত স্মার্ট এবং ডিজিটাল বিজ্ঞাপন হ্যান্ড ড্রায়ার বিশেষজ্ঞ।
স্বরূপ খান
স্বরূপ খান হলেন রাজস্থান থেকে একজন ভারতীয় লোক গায়ক যিনি ইন্ডিয়ান আইডলে অংশগ্রহণ করেন।
স্বরূপ খান রাজস্থানি মাঙ্গনিয়ার জনগোষ্ঠীর সদস্য।
রবীন্দ্র কাছারি বাড়ি
রবীন্দ্র কাচারী বাড়ি সিরাজগঞ্জ জেলার শাহজাদপুর উপজেলায় অবস্থিত, রবীন্দ্রনাথ ঠাকুরের পৈত্রিক জমিদার বাড়ি ছিল। ১৮৪২ সালে রবীন্দ্রনাথ ঠাকুরের দাদা প্রিন্স দ্বারকানাথ ঠাকুর ইংরেজদের কাছ থেকে প্রথম বাড়ীটি কিনেছিলেন । এটি একটি দোতলা ভবন। রবীন্দ্রনাথ ঠাকুর ১৮৯০ সালের দিকে প্রথম শাহজাদপুর এই কুঠিবাড়িতে আসেন এবং এখানেই রচনা করেছেন তার অনেক বিখ্যাত সাহিত্যকর্ম।
অবস্থান
রবীন্দ্রনাথের কাছারি বাড়ি সিরাজগঞ্জ জেলার শাহজাদপুর উপজেলায় অবস্থিত। সিরাজগঞ্জ থেকে ৪০.২ কিলোমিটার দূরে শাহজাদপুর অবস্থিত।
ইতিহাস
১৯৭১ সালে বাংলাদেশ স্বাধীন হওয়ার পর সরকার এই কুঠিবাড়িটির গুরুত্ব অনুধাবন করে। কবি রবীন্দ্রনাথ ঠাকুরের বিভিন্ন শিল্পকর্ম সংগ্রহপূর্বক একে একটি জাদুঘর হিসেবে প্রতিষ্ঠা করা হয়। এর আগে রবীন্দ্রনাথের ঠাকুরদা প্রিন্স দ্বারকানাথ ঠাকুর ১৮০৭ সালে এ অঞ্চলের জমিদারি পান। তিনি নিজে এখানে জমিদারি করতেন কিন্তু পরবর্তীতে ১৮৮৯ সালের দিকে কবি এখানে জমিদার হয়ে আসেন। এবং এখানে তিনি ১৯০১ সাল পর্যন্ত জমিদারী পরিচালনা করেছেন। ১৮৪০ সালে শাহজাদপুরের জমিদারি নিলামে উঠলে রবীন্দ্রনাথ ঠাকুরের পিতামহ প্রিন্স দেবেন্দ্রনাথ ঠাকুর ১৩ টাকা ১০ আনায় এই জমিদারি কিনে নিয়েছিলেন। এর আগে কাছারি বাড়ির মালিক ছিল নীলকররা। রবীন্দ্রনাথ ঠাকুর এখানে বসেই রচনা করেন তার বিখ্যাত গ্রন্থ সোনার তরী, বৈষ্ণব কবিতা, দুইপাখি, আকাশের চাঁদ, পুরস্কার, হৃদয়, যমুনা, চিত্রা, চৈতালী, ইত্যাদি, গীতাঞ্জলী কাব্যের কাজও শুরু করেন। যাতে পরবর্তীতে তিনি নোবেল পুরস্কার পান। পোস্ট মাস্টার গল্পের 'রতন' চরিত্রও শাহজাদপুরে বসেই লেখা। চিত্রা, শীতে ও বসন্তে, নগর সঙ্গীতে এবং চৈত্রালীর ২৮টি কবিতা, ছিন্ন পত্রাবলীর ৩৮টি, পঞ্চভূতের অংশবিশেষ এবং বিসর্জনের নাটক তিনি শাহজাদপুরে বসেই রচনা করেছেন। রবীন্দ্রনাথ ১৮৯০ থেকে ১৮৯৬ সাল পর্যন্ত মোট ৭ বছর এখানে জমিদারির কাজে শাহজাদপুরে অবস্থান করেছেন। ১৯৫৮ সাল থেকে প্রত্নতত্ত্ব অধিদপ্তরের ব্যবস্থাপনায় শিলাইদহ রবীন্দ্রনাথ ঠাকুরের কুঠিবাড়িটি গৌরবময় স্মৃতিরূপে সংরক্ষিত করা হয়। এখন সকল দর্শনার্থীদের জন্য এটি উন্মুক্ত।
বিবরণ
বর্তমানে এই পুরো ভবনটি জাদুঘর হিসেবে সাধারণ দর্শকদের জন্যে উন্মুক্ত করা হয়েছে। জাদুঘরের প্রথম ও দ্বিতীয় তলায় ১৬টি কক্ষ রয়েছে । এই ১৬টি কক্ষেই রয়েছে কবি রবীন্দ্রনাথ ঠাকুর, শিল্পী রবীন্দ্রনাথ, জমিদার রবীন্দ্রনাথ, কৃষক বন্ধু রবীন্দ্রনাথ অর্থাৎ নানা বয়সের এবং নানা সময়ের বিচিত্র ভঙ্গির সব ছবি । তার একদম ছোটবেলা থেকে মৃত্যুশয্যায় ছবি পর্যন্ত এখানে সংরক্ষিত আছে। তাছাড়াও এখানে কবির নানান রয়েছে সকল শিল্পকর্ম এবং তার ব্যবহার্য আসবাবপত্র। যা দিয়ে পরিপাটি করে সাজানো এটি। কবির ব্যবহার্য জিনিসপত্রগুলোর মধ্যে আরো আছে চঞ্চলা ও চপলা নামের তার ব্যবহার করা দুটো স্পিডবোট, পল্টন, ৮ জন বেহারার পালকি, কিছু কাঠের চেয়ার, টি টেবিল, সোফাসেট, আরাম চেয়ার, পালংক ইত্যাদি প্রয়োজনীয় জিনিস।
অমরাবতী জেলা
অমরাবতী জেলা ভারতীয় অধিরাজ্যের পশ্চিমাঞ্চলীয় রাজ্য মহারাষ্ট্রের জেলা। জেলার সদর ও বড় শহর অমরাবতী।
ইতিহাস
১৯৫৬ সালে অমরাবতী বোম্বে রাজ্যের অংশে পরিনত নয়। ১৯৫৭ সালে একে মহারাষ্ট্রের অংশ করা হয়।
মহাগঠবন্ধন (বিহার)
মহাগঠবন্ধন (এমজিবি), মহাজোট নামেও পরিচিত, ভারতের পূর্বাঞ্চলীয় রাজ্য বিহারের রাজনৈতিক দলগুলির একটি জোট, যা বিহারে ২০১৫ সালের বিধানসভা নির্বাচনের আগে গঠিত হয়েছে। এই জোটে রয়েছে রাষ্ট্রীয় জনতা দল (আরজেডি), জনতা দল (ইউনাইটেড), ভারতীয় জাতীয় কংগ্রেস (আইএনসি), এবং ভারতের কমিউনিস্ট পার্টি (সিপিআই), ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন - সিপিআইএমএল (লিবারেশন) এবং ভারতের কমিউনিস্ট পার্টি (মার্ক্সবাদী) (সিপিআইএম) সহ বাম দলগুলি। নেতা হিসাবে নীতীশ কুমার (মুখ্যমন্ত্রী) এবং চেয়ারপার্সন হিসেবে তেজস্বী যাদব (উপ-মুখ্যমন্ত্রী)। এটি বিহারে ক্ষমতাসীন জোট সরকার।
২০২২ সালের আগস্টে মহাগঠবন্ধন, জনতা দল (ইউনাইটেড) এবং হিন্দুস্তান আওয়াম মোর্চা বিহার বিধানসভায় ২/৩ সংখ্যাগরিষ্ঠ সরকার গঠনের জন্য একত্রিত হয়েছিল।
ইতিহাস
৭ জুন ২০১৫-এ, লালু প্রসাদ যাদব ঘোষণা করেছিলেন যে আরজেডি নির্বাচনের জন্য জেডিইউ-এর সাথে জোটে যোগ দিচ্ছে। ১৩ জুলাই, তিনি একটি মিছিলের নেতৃত্ব দেন যাতে কেন্দ্রীয় সরকার বর্ণের উপর সামাজিক অর্থনৈতিক জাতি শুমারি 2011 (SECC) থেকে তার ফলাফল প্রকাশ করে।   কেন্দ্রীয় মন্ত্রী রাম বিলাস পাসোয়ান SECC 2011-এর বর্ণ তথ্যের একটি বিস্তৃত শ্রেণীবিভাগ প্রকাশের আগে সমর্থন করেছিলেন।   বিজেপি নেতা সুশীল কুমার মোদি বর্ণের তথ্য প্রকাশের আগে বিহারের ১.৭৫ লাখ সহ ভারতের ১.৪৬ কোটি মানুষের ক্ষেত্রে ত্রুটি সংশোধনের আহ্বান জানিয়েছেন।
৩ আগস্ট, বর্তমান মুখ্যমন্ত্রী নীতীশ কুমার ঘোষণা করেছিলেন যে তিনি নির্বাচনে দাঁড়াবেন না। ১১ আগস্ট, তিনি আসন ভাগাভাগির সূত্র ঘোষণা করেছিলেন, যার অনুসারে জেডি(ইউ) এবং আরজেডি প্রতিটি ১০০টি আসনে প্রতিদ্বন্দ্বিতা করবে এবং কংগ্রেস বিহারে ৪০টি আসনে প্রতিদ্বন্দ্বিতা করবে। পরে এই জোট থেকে বেরিয়ে যায় এনসিপি। ২৩ সেপ্টেম্বর, নীতীশ কুমার জেডিইউ-আরজেডি-কংগ্রেস জোটের ২৪২ জন প্রার্থীর তালিকা ঘোষণা করেছিলেন।   জোটের টিকিট বণ্টন পরিকল্পনায় ওবিসিরা সবচেয়ে বেশি পছন্দ করেছিল।   জোটের পক্ষ থেকে নারী প্রার্থীদের জন্য ১০% টিকেট বরাদ্দ করা হয়েছে।
নীতীশ কুমার মহাগঠবন্ধনের (মহাজোট) ঘোষিত মুখ্যমন্ত্রী পদপ্রার্থী ছিলেন। কুমার তার হর ঘর দস্তক (ডোর টু ডোর) প্রচার শুরু করেন ২ জুলাই।  প্রাক্তন মুখ্যমন্ত্রী সত্যেন্দ্র নারায়ণ সিনহার জন্মবার্ষিকী উপলক্ষে লালু প্রসাদ যাদব এবং নীতীশ কুমার উভয়েই যখন একটি পাবলিক ইভেন্টে একসঙ্গে মঞ্চ ভাগ করে নিয়েছিলেন, যেখানে একে অপরের উপর পর্দাহীন আক্রমণ প্রত্যক্ষ হয়েছিল, শেষবার  তারা তা করেছিল প্রকাশ্যে।  প্রশান্ত কিশোর ছিলেন জোটের প্রধান নির্বাচনী কৌশলী।
মহাগঠবন্ধন ২০১৫ সালের বিহার বিধানসভা নির্বাচনে ভারতীয় জনতা পার্টি এবং এর প্রধান সহযোগী লোক জনশক্তি পার্টি এবং রাষ্ট্রীয় লোক সমতা পার্টির বিরুদ্ধে প্রতিদ্বন্দ্বিতা করেছিল। ভারতীয় জনতা পার্টি এবং তার সহযোগীরা খারাপভাবে হেরে গেছে জেডিইউ-আরজেডি-কংগ্রেস-এর জন্য ২৪৩টি আসনের মধ্যে ১৭৮টি আসন নিয়ে জয়ী হওয়ার পথ তৈরি করে। বিজেপি এবং তার সহযোগীরা মাত্র ৫৮টি আসন পেতে সক্ষম হয়েছে।
ভিন্নমত ও দলত্যাগ
২০১৫ সালের নির্বাচনে সফলভাবে জয়লাভ করার পর, জনতা দল (ইউনাইটেড) নির্বাচিত বিধায়কদের ভাঙার জন্য রাষ্ট্রীয় জনতা দলের নেতাদের অভিযোগের সাথে মহাগঠবন্ধনে দলত্যাগ ঘটেছে। নীতীশ কুমার, জেডি(ইউ) এর তৎকালীন নেতা এবং পঞ্চমবারের জন্য মুখ্যমন্ত্রী এইভাবে তার দলগুলির স্বার্থ সুরক্ষিত করার জন্য আবারও ভারতীয় জনতা পার্টি এবং এনডিএ-তে যোগদান করতে বাধ্য হন।
তবে জেডিইউ এর প্রবেশ ভারতীয় জনতা পার্টির অন্যান্য মিত্রদের বিব্রত করেছে। এইভাবে জেডি(ইউ) এর প্রতিদ্বন্দ্বী দল, রাষ্ট্রীয় লোক সমতা পার্টির নেতা উপেন্দ্র কুশওয়াহার সাথে এনডিএ-র দখল থেকে সরে যায়। রাষ্ট্রীয় লোক সমতা পার্টির সরে যাওয়া কোয়েরি বর্ণের সমর্থনের স্থানান্তর নিয়ে জাতীয় গণতান্ত্রিক জোটের শিবিরে অনিশ্চয়তা তৈরি করেছিল, যার উপর আরএলএসপি শক্তিশালী বলে মনে করা হয়েছিল। কিন্তু ২০১৯ সালের সাধারণ নির্বাচনে জেডি(ইউ) উপেন্দ্র কুশওয়াহার দলত্যাগের কারণে হওয়া ক্ষতির ভারসাম্য বজায় রেখেছিল এবং ভারতীয় জনতা পার্টি এবং জনতা দল (ইউনাইটেড) আরজেডি+আরএলএসপি+কংগ্রেস+এইচএএম+ভিআইপি দলগুলির সম্ভাব্য জোটের বিরুদ্ধে জয়লাভ করেছিল।
পরবর্তীকালে, ভিআইপি এবং এইচএএম এনডিএতে চলে যায় এবং আরএলএসপি জেডি(ইউ) এর সাথে একীভূত হয়।
ক্ষমতায় ফিরে আসা
২০২২ সালের আগস্টে মহাগঠবন্ধন, জনতা দল (ইউনাইটেড), ভারতীয় জাতীয় কংগ্রেস, হিন্দুস্তান আওয়াম মোর্চা এবং বামফ্রন্ট বিহার বিধানসভায় ২/৩ সংখ্যাগরিষ্ঠ সরকার গঠনের জন্য আবার একত্রিত হয়।
ভারতের বিপ্লবী মার্ক্সবাদী পার্টি
ভারতের বিপ্লবী মার্ক্সবাদী পার্টি (ইংরেজি: Revolutionary Marxist Party of India; সংক্ষেপে: আরএমপিআই) হল ভারতের একটি কমিউনিস্ট রাজনৈতিক দল। দলটি গঠিত হয়েছিল কেরল-ভিত্তিক বিপ্লবী মার্ক্সবাদী পার্টির সঙ্গে অন্যান্য কয়েকটি দলের (সিপিএম পাঞ্জাব, সিপিএম হরিয়াণা, চণ্ডীগড় মার্ক্সবাদী পার্টি, হিমাচল মার্ক্সবাদী পার্টি, ছত্তীসগঢ় মার্ক্সবাদী পার্টি, তামিলনাড়ু মার্ক্সবাদী পার্টি, অন্ধ্র মার্ক্সবাদী পার্টি, পশ্চিমবঙ্গ মার্ক্সবাদী পার্টি ও দিল্লি মার্ক্সবাদী পার্টি) সংযুক্তির মাধ্যমে। আরএমপিআই-এর নেতারা হলেন মঙ্গত রাম পাসলা ও কে. কে. রেমা।   এই দলের প্রথম সর্বভারতীয় সম্মেলন আয়োজিত হয় ২০১৭ সালের ২৩ থেকে ২৬ নভেম্বর চণ্ডীগড়ে।
জলগাঁও জেলা
জলগাঁও জেলা ভারতীয় অধীরজ্যের, মহারাষ্ট্রেরর একটি জেলা। পূর্বে এই জেলার নাম পূর্ব খানদেশ জেলা ছিল। জেলাটির আয়তন ১১,৭৬৫ বর্গকিলোমিটার ও জনসংখ্যা ৩,৬৮২,৬৯০ (২০০১ আদমশুমারি) যার ৭১.৪%ই গ্রামাঞ্চলে বাস করে।
জেলার উত্তরে মধ্যপ্রদেশ রাজ্য ও বুলধানা জেলাটি জলগাঁও-এর পূর্বে এবং দক্ষিণপূর্বে জালনা জেলা অবস্থিত, ঔরঙ্গাবাদ জেলা, মহারাষ্ট্র জেলা দক্ষিণে নাশিক জেলা দক্ষিণপূর্বে এবং ধুলে জেলা পশ্চিমদিকে অবস্থিত।
অ্যামিবোজোয়া
অ্যামিবোজোয়া (Amoebozoa) প্রায় ২৪০০টি প্রোটিস্ট প্রজাতি সমন্বিত একটি গুরুত্বপূর্ণ পর্ব বিশেষ, যাদের অধিকাংশের অঙ্গুলাকৃতি ভোঁতা সিউডোপড এবং নলাকৃতি মাইটোকন্ড্রিয়ার ক্রিস্টি বর্তমান। বেশিরভাগ ক্ষেত্রে অ্যামিবোজোয়াকে প্রোটিস্টা জগতের বা প্রোটোজোয়া জগতের একটি পর্ব হিসেবে শ্রেণীবিভাগ করা হয়েছে। ইন্টারন্যাশনাল সোসাইটি অব প্রোটিস্টোলজিস্টস কর্তৃক অ্যামিবোজোয়াকে সুকেন্দ্রিক জগতের একটি মহাদল হিসেবে বর্ণনা করা হয়েছে। বেশিরভাগ ফাইলোজেনেটিক প্রমাণ অনুসারে অ্যামিবোজোয়াকে ওপিস্থোকোন্ট নামক সুকেন্দ্রিক জগতের অপর এক মহাদলের সঙ্গে  একসঙ্গে ইউনিকোন্ট বা অ্যামর্ফিয়া বা ওপিমোডা নামক এক শ্রেণীতে রাখা হয়ে থাকে।
বৈশিষ্ট্য
অ্যামিবোজোয়া বিভিন্ন প্রকারের প্রজাতির সমষ্টি হলেও অধিকাংশ সদস্যের মধ্যে কিছু সাধারণ বৈশিষ্ট্য বর্তমান। অ্যামিবোজোয়ার কোষগুলি সাধারণতঃ দানাদার এন্ডোপ্লাজম এবং স্বচ্ছ এক্টোপ্লাজমে বিভক্ত। চলনের সময় এন্ডোপ্লাজম সামনের দিকে এবং এক্টোপ্লাজম কোষ পর্দার সমান্তরালে ভেতরের দিকে প্রবাহিত হয়। এই সময়, বেশির ভাগ অ্যামিবোজোয়ার প্রজাতির স্পষ্ট একটি সামনের ও পেছনের দিক তৈরি হয়, যার ফলে সমগ্র কোষটি একটি সিউডোপডের আকার নেয়। আবার অনেক সময় একটি নির্দিষ্ট দিকে অনেকগুলি সিউডোপড তৈরি হয়, যা সেই দিকে চলনে সহায়তা করে। যতক্ষণ না পর্যন্ত জীবটি দিকপরিবর্তন করে, ততক্ষণ পর্যন্ত কোষের দানাদার এন্ডোপ্লাজম একটি নির্দিষ্ট দিকে সিউডোপডের দিকে প্রবাহিত হয় এবং এক্টোপ্লাজম অন্যদিকে সরে যায়। সমস্ত অ্যামিবোজোয়া ফ্যাগোসাইটোসিস পদ্ধতির মাধ্যমে খাদ্যসংগ্রহ করে থাকে, যেখানে কোষটি সিউডোপডের সাহায্যে খাদ্যকণাকে চারপাশ থেকে ঘিরে ধরে একটি ভ্যাকুওল তৈরি করে তার মধ্যে আবদ্ধ করে, যাতে সেগুলিকে বিভিন্ন প্রকার উৎসেচকের সাহায্যে ভেঙ্গে গ্রহণ করা যায়।
অ্যামিবা ও ক্যাওসের মত অধিকাংশ অ্যামিবোজোয়ার বহিরাবরণ থাকে না অথবা ককলিওপোডিয়াম ও কোরোটনেভেলার মত অ্যামিবোজোয়ার সূক্ষ বহিরাবণ থাকে। আবার আর্কেলিনিডা বর্গের প্রজাতিদের দেহ কঠিন বহিরাবণ থাকে, যার একটিমাত্র ছিদ্র দিয়ে সিউডোপড বেরিয়ে আসতে পারে।
শ্রেণীবিন্যাস
অ্যামিবোজোয়া ও ওপিস্থোকোন্টের মধ্যেকার সাদৃশ্য লক্ষ্য করে অন্যমান করা হয়েছে যে এই দুইটি দলের প্রজাতি একটি বিশেষ ক্লেড গঠন করে। টমাস ক্যাভেলিয়ার-স্মিথ এই শাখার নাম দিয়েছেন ইউনিকোন্ট, যারা একটিমাত্র ফ্ল্যাজেলা যুক্ত একটি সাধারণ পূর্বপুরুষের বংশধর। কিন্তু ২০১২ খ্রিষ্টাব্দে অ্যাডল এই শাখার নাম দিয়েছেন অ্যামর্ফিয়া। সাম্প্রতিককালে এক গবেষণায় অ্যামর্ফিয়া এবং মালাউইমোনাসা ও কোলোডিক্টায়ন গণের জীবদের একত্রে ওপিমোডা নামক শ্রেণীতে অন্তর্ভুক্ত করা হয়েছে।
সাধারণতঃ সমস্ত কন্দাকৃতি সিউডোপড যুক্ত অ্যামিবোজোয়া প্রজাতিকে লোবোসা উপপর্বের অন্তর্ভুক্ত করা হয়ে থাকে। ১৯৯৬ খ্রিষ্টাব্দে টমাস ক্যাভেলিয়র-স্মিথ ও চাও তাদের গবেষণাপত্রে মত দেন যে, আর্ক্যামিবা ও মাইসিটোজোয়া লোবোসা উপপর্বের সঙ্গে ঘনিষ্ঠ সম্পর্কযুক্ত এবং পার্কোলোজোয়া ও এই উপপর্বের মধ্যে কোন সম্পর্ক নেই। এরপর তারা অ্যামিবোজোয়া পর্বের মধ্যে কোনোসা নামক একটি নতুন উপপর্ব প্রচলন করেন ও তার মধ্যে আর্ক্যামিবা ও মাইসিটোজোয়া অধোপর্ব হিসেবে স্থান পায়র সাম্প্রতিককালে অণু জিনবিদ্যার উপাত্ত তাদের এই শ্রেণিবিন্যাসকে সমর্থন করছে। লোবোসা উপপর্বে ফ্ল্যাজেলা বিহীন, ভোঁতা কন্দাকৃতি সিউডোপড বিশিষ্ট অ্যামিবোজোয়া এবং কোনোসা উপপর্বে ফ্ল্যাজেলা যুক্ত সূচালো অল্প শাখাযুক্ত সিউডোপড বিশিষ্ট অ্যামিবোজোয়া স্থান পেয়েছে।
জুবায়ের সিদ্দিকী
ব্রিগেডিয়ার জেনারেল (অবসরপ্রাপ্ত) জুবায়ের সিদ্দিকী এমডিএস, এনডিসি, পিএসসি (৯ মার্চ ১৯৪৯ - ২৫ মার্চ ২০২০) হলেন বাংলাদেশ সেনাবাহিনীর একজন অবসরপ্রাপ্ত ব্রিগেডিয়ার জেনারেল, শিক্ষাবিদ ও কলামিস্ট। তিনি বাংলাদেশ চা বোর্ডের চেয়ারম্যান হিসাবে দায়িত্ব পালন করেন।
জন্ম ও পারিবারিক পরিচিতি
জুবায়ের সিদ্দিকী ১৯৪৯ সালের ৯ মার্চ তত্‌কালীন পূর্ব পাকিস্তানের (বর্তমান: বাংলাদেশ) সিলেট জেলার বালাগঞ্জ উপজেলার পাঁচপাড়া গ্রামে জন্মগ্রহণ করেন। তার পিতা শাহ তজম্মুল আলী সিদ্দিকী ছিলেন দূর্গাকুমার পাঠশালার প্রধান শিক্ষক এবং মাতা মরিয়ামুন্নেছা চৌধুরী ছিলেন গৃহবধূ। ৫ভাই ও ৪ বোনের মধ্যে তিনি ছিলেন ২য়।
শিক্ষা জীবন
তিনি ১৯৬৪ সালে দি এইডেড হাই স্কুল থেকে এসএসসি ও ১৯৬৬ সালে এম সি কলেজ থেকে এইচএসসি পাশ করেন এবং পরবর্তী সময়ে মিরপুর স্টাফ কলেজ থেকে পিএসসি, চীনের ন্যাশনাল ডিফেন্স কলেজ থেকে এনডিইউ এবং জাতীয় বিশ্ববিদ্যালয় থেকে প্রথম বিভাগে মাস্টার্স ইন ডিফেন্স স্টাডিজ ডিগ্রি লাভ করেন।
ঐকবাদনদল
ঐকবাদনদল (Orchestra) পাশ্চাত্য শাস্ত্রীয় সঙ্গীত পরিবেশনের একটি সম্মিলিত বাদকদলকে বোঝায় যারা মোটামুটি আদর্শ কিছু অনুপাতে বিভিন্ন শ্রেণীর বাদ্যযন্ত্র যেমন বংশীযন্ত্র (ফ্লুট, ওবো, ক্লারিনেট, বাসুন, ইত্যাদি), কংসযন্ত্র (তূর্য বা ট্রাম্পেট, শিঙ্গা বা হর্ন, ট্রম্বোন, টিউবা), ততযন্ত্র (ভায়োলিন, ভিয়োলা, চেলো, বেস, ইত্যাদি), ঘাতযন্ত্র-আনদ্ধযন্ত্র (ঢোল, টিম্পানি তথা নহবত বা নাকাড়া, ত্রিভুজ, পিয়ানো, ইত্যাদি) বাজিয়ে থাকেন এবং পশ্চিমা গীতিনাট্য বা অপেরাতে সাহচর্য প্রদান করেন কিংবা ধ্রুপদী ঐকতানসংগীত (সিম্ফনি) ও ঐকতানবাদনের অন্যান্য পশ্চিমা রূপগুলি বাদন করেন। কিছু আধুনিক সঙ্গীতরচনা পরিবেশন করার জন্য মাঝে মধ্যে অন্যান্য যন্ত্রপাতি যেমন পিয়ানো এবং সেলেস্তা পঞ্চম সারিকা বিভাগে ব্যবহার করা হয়ে থাকে। সপ্তদশ শতকের প্রথমদিক থেকে ঐকবাদনদলের জনপ্রিয়তা বৃদ্ধি পেতে থাকে।
ঐকবাদনদলের প্রকারভেদ আছে। ঐকতানিক (সিম্ফনীয়) ঐকবাদনদলে সাধারণত ৯০-এর বেশি বাদক থাকে, যারা কোনও বিস্তৃত সঙ্গীতকর্ম পরিবেশন করেন। কক্ষীয় ঐকবাদনদল (চেম্বার অর্কেস্ট্রা) অপেক্ষাকৃত ছোট একটি দল (১৫ থেকে ৪০ জন বাদক); এরা সাধারণত বারোক বা ধ্রুপদী যূগের সঙ্গীত বাজিয়ে থাকে। তত-ঐকবাদনদল কেবলমাত্র ততযন্ত্র বাদন করে। মঞ্চ ঐকবাদনদল সাধাণত গীতিনির্ভর মঞ্চনাটকে বাজায়; এগুলিতে স্যাক্সোফোনের প্রয়োগ বেশি।
ঐকবাদনদলকে বাংলায় "সমবেত বাদকদল", "ঐকতান-বাদকদল", "বৃন্দবাদন", ইত্যাদি সমার্থক পরিভাষা দিয়ে নির্দেশ করা হতে পারে। ঐকবাদনদলের ইংরেজি অনুবাদ হল "অর্কেস্ট্রা"; এই পরিভাষাটি গ্রিক শব্দ ὀρχήστρα (অরখিসত্রা)  থেকে এসেছে, প্রাচীন গ্রিক মঞ্চের সামনের সারি গ্রিক ঐকতান-গায়কদের জন্য সংরক্ষিত থাকত।
২০১৭ পুরুষ হকি এশিয়া কাপ
২০১৭ পুরুষ হকি এশিয়া কাপ এশিয়া কাপ হকির দশম আসর, যা বাংলাদেশে ১১-২২ অক্টোবর পর্যন্ত অনুষ্ঠিত হয়। এই টুর্নামেন্টের বিজয়ী দল ভারত ২০১৮ বিশ্বকাপে খেলা যোগ্যতা অর্জন করে।
বিন্যাস
৮ টি দল ৪টি করে মোট ২টি গ্রুপে ভাগ হয়ে খেলবে।যেখান থেকে প্রতি গ্রুপের সেরা ২টি দল সুপার ৪ এ যাবে।নিচের দল গুলো স্থানের জন্য খেলবে।সুপার ৪ থেকে দুটি দল ফাইনাল খেলবে এবং বাকি ২টি দল তৃতীয়স্থান নির্ধারণী ম্যাচখেলবে।
প্রাথমিক রাউন্ড
সকল খেলা বাংলাদেশী সময়ানুযায়ী।
.ইনফো
.ইনফো (.info) ইন্টারনেটের ডোমেইন নেম সিস্টেমের একটি জেনেরিক টপ-লেভেল ডোমেইন (জিটিএলডি)। নামটি information থেকে প্রাপ্ত, যদিও নিবন্ধকরণের প্রয়োজনীয়তাগুলি কোনও নির্দিষ্ট উদ্দেশ্য নির্ধারণ করে না।
.ইনফো ২০০০ সালের এর শেষ দিকে আইসিএএনএন-র অত্যন্ত প্রচারিত ঘোষণার ডোমেইন, সাতটি নতুন জেনেরিক টপ-লেভেল ডোমেইন পর্যায়ক্রমে প্রকাশিত হয়।
ইতিহাস
.ইনফো তৈরি হওয়ার পর থেকেই অ্যাফিলিয়াস দ্বারা পরিচালিত হয়ে আসছে। ২০০৩ সালে, এটিই প্রথম জিটিএলডি ডোমেইন যা আইইটিএফ স্ট্যান্ডার্ড-ভিত্তিক আন্তর্জাতিক ডোমেইন নামগুলিকে সমর্থন করে।
বাহারি উদ্ভিদ
বাহারি উদ্ভিদ বা আলংকারিক উদ্ভিদ (Ornamental plants) এক ধরনের উদ্ভিদ যা মূলত সাজ-সজ্জার উদ্দেশে বাগানে এবং বাসা-বাড়িতে (টবে বা কর্তিত ফুল হিসেবে) ব্যবহৃত হয়। এ ধরনের উদ্ভিদ চাষ করাকে ফুলচাষ বা ফ্লোরিকালচার বলা হয়, যা উদ্যানতত্ত্বের একটি প্রধান শাখা।
বাগানের উদ্ভিদ
শোভাময় গাছগুলোকে সাধারণত এদের সুন্দর ফুল, পাতা, গন্ধ, সামগ্রিক পাতাযুক্ত জমিন, ফল, কাণ্ড এবং বাকল সহ বিভিন্ন নান্দনিক বৈশিষ্ট্য উপভোগ করার জন্য বাগানে রোপণ করা হয়। অনেক সময় মানুষ শখের বশে ব্যতিক্রমী বৈশিষ্ট্য প্রদান বিশিষ্ট সম্পন্ন গাছ রোপণ করে থাকে। যেমন: রেশমি গোলাপ (Rosa sericea) এবং ক্যাক্‌টাসকে এদের ব্যতিক্রম ধর্মী কাঁটার জন্য রোপণ করা হয়। তবে, সব ক্ষেত্রেই গাছগুলো রোপণ করার উদ্দেশ্য থাকে পরিচর্যাকারী ও দর্শনার্থীদের বিনোদন এবং প্রতিষ্ঠান বা স্থাপনার সৌন্দর্য বর্ধন করা।
বৃক্ষ
একইভাবে সৌন্দর্য বর্ধনের জন্য রোপিত গাছগুলোকে বাহারি বৃক্ষ বা শোভাময় বৃক্ষ বলা যেতে পারে। সাধারণত, যখন এদের ফুল, টেক্সচার, ফর্ম, আকার-আকৃতি এবং অন্যান্য নান্দনিক বৈশিষ্ট্যের জন্য এদেরকে কোনো উদ্যান বা বাগানে রোপণ করা হয় তখন তাদের এ নামে ডাকা হয়। রাস্তার ধারে যেসব আলংকারিক উদ্ভিদ লাগানো হয় তাদের পথবৃক্ষ বলে। এগুলোর মধ্যে উল্লেখযোগ্য হল:
বিরুৎ
যেসব ঘাস জাতীয় উদ্ভিদ শোভাময় উদ্ভিদ হিসাবে জন্মে তাদের বাহারি বিরুৎ বলা যেতে পারে। অনেকগুলো বাহারি বিরুৎ সত্যিকারের ঘাস (অর্থাৎ, পোসেসি গোত্রের উদ্ভিদ)। তবে এর কাছাকাছি কয়েকটি গোত্রের উদ্ভিদকেও বাহারি বিরুৎ হিসাবে বাজারজাত করা হয়। এর মধ্যে রয়েছে: Cyperaceae, Juncaceae, Restionaceae, Typhaceae প্রভৃতি গোত্র। এরা প্রত্যেকেই একবীজপত্রী উদ্ভিদ, যাদের সমান্তরাল শিরাবিন্যাস বিশিষ্ট সরু পাতা বিদ্যমান। এদের অধিকাংশই বহুবর্ষজীবী উদ্ভিদ, তবে কিছু চিরহরিৎ এবং কিছু কাষ্ঠল টিস্যু বিশিষ্ট উদ্ভিদও রয়েছে। বাহারি বিরুৎ অনেক দেশেই জনপ্রিয়। কেননা, এগুলো সারা বছর জুড়ে বাগানে স্ট্রাইকিং লিনিয়ার ফর্ম, টেক্সচার, রঙ, গতি এবং নান্দনিকতা বজায় রাখে।
বাহারি বিরুৎগুলো শীতলতা সহনশীল এবং শরৎ ও শীত মৌসুমেও সতেজতা ধরে রাখতে পারে বলে অনেক শীত প্রধান রুক্ষ অঞ্চলে এরা বেশ জনপ্রিয়।
পরিচর্যা
কোনো উদ্ভিদের আলংকারিক হিসাবে বিবেচিত হওয়ার জন্য এদের নান্দনিক বৃদ্ধি করা দরকার। এজন্য এগুলোকে কোনও মালী কর্তৃক পরিচর্যা এবং ছাঁটাই করা প্রয়োজন। উদাহরণস্বরূপ, টোপারি এবং বনসাইয়ের গাছকে কেবল নিয়মিত ছাঁটাই করার কারণেই এটি নান্দনিক হয়ে ওঠে। ছাঁটাইয়ের কাজটি না করা হলে গাছটি এত দ্রুত শোভাময় হতে পারত না।
বাহারি উদ্ভিদ আর অর্থকরী বা শস্যে উদ্ভিদ এক নয়। কৃষিকাজ এবং উদ্ভিজ্জ ফসলের জন্য এবং বনজ বা ফলদ গাছ পরিভাষাটি ব্যবহৃত হয়। তাই বলে যে একটি উদ্ভিদ একই সাথে আলংকারিক এবং ব্যবহার্য হতে পারবে না এমনটি নয়। যেমন: ল্যাভেন্ডার সাধারণত একটি বাহারি উদ্ভিদ হিসাবে জন্মে। তবে এটি ল্যাভেন্ডার তেল উৎপাদনের জন্য শস্য উদ্ভিদ হিসাবেও ব্যবহৃত হতে পারে।
পরিভাষাটির ব্যবহার
বাহারি উদ্ভিদ পরিভাষাটি সাধারণত উদ্যানমূলক ব্যবসার ক্ষেত্রে একই অর্থে ব্যবহৃত হয়। বাহারি উদ্ভিদ আর বাগানের উদ্ভিদ আনেক ক্ষেত্রে একই মনে হয়। তবে কোন কোন উদ্ভিদ বাগানে জন্মানো হতে পারে তার কোনো সুনির্দিষ্টতা নেই। বাহারি উদ্ভিদ হল সেইসব গাছ যা ব্যবহারের উদ্দেশ্যে নয়, বরং সৌন্দর্য প্রদর্শনের উদ্দেশ্যে উৎপাদন করা হয়। কিছু গাছপালা অবশ্য একই সাথে আলংকারিক এবং কার্যকরী; তবে, মানুষ সাধারণত সেই উদ্ভিদগুলোকেই "বাহারি উদ্ভিদ" বলে যার আকর্ষণীয় হওয়ার বাইরে অন্য কোন উপকারিতা নেই। আবার অনেকে মনে করেন যে এই শোভা বর্ধনই যথেষ্ট মূল্যবান। বাহারি উদ্ভিদগুলোই শৌখিন বাগান তৈরির মূল উপকরণ। এগুলো সেই স্থানের জলবায়ু, পারিপার্শ্বিকতা এবং বাগানের প্রয়োজনের উপর নির্ভর করে বিভিন্ন আকার-আকৃতি ও রঙের হতে পারে।
কিছু বাহারি উদ্ভিদ কেবল শোভাবর্ধনের জন্যই জন্মে। তাদের পাতা হতে পারে ঝরঝরে- যা ঝরে পড়ার আগে পর্যায়ক্রমে উজ্জ্বল কমলা, লাল এবং হলুদ হয়ে যায়; আবার হতে পারে চিরহরিৎ- যা সারাবছর সবুজ থাকে। কিছু বাহারি গাছ তার ঝাঁকুনিযুক্ত পাতা বা লম্বা সূঁচালো কাঁটার জন্য বৈশিষ্ট্যমণ্ডিত; আর কয়েকটিকে তাদের রঙিন পাতার জন্যই নান্দনিক দেখায়। যেমন: রূপালী-ধূসর মাটির উপর উজ্জ্বল লাল বিরূৎ শোভাবর্ধক হিসেবে লাগানো যেতে পারে।
অন্যান্য আলংকারিক গাছগুলোকে তাদের ফুলে র জন্য চাষ করা হয়। ফুলের শোভাই অনেক বাগানের প্রধান আকর্ষণ। অনেক ফুলের বাগানকারী বিভিন্ন ফুলের গাছ লাগাতে পছন্দ করেন যাতে গ্রীষ্ম থেকে বসন্ত পর্যন্ত বাগানটি ক্রমাগত ফুল উৎপাদনের মধ্যে থাকে। রোপিত গাছের ধরনের উপর নির্ভর করে ফুলগুলো ছোট বা বড় এবং চটকদার হতে পারে। কিছু শোভাময় উদ্ভিদে আবার বিচিত্র রঙের পাশাপাশি সুগন্ধও থাকে যা নান্দনিকতায় একটি ভিন্ন মাত্রা এনে দেয়।
কুমিল্লা-২৪
কুমিল্লা-২৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-২৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
মোহাম্মদ আবদুল্লাহ (ভারতীয় বিপ্লবী)
মোহাম্মদ আবদুল্লাহ ছিলেন ব্রিটিশ ভারতের একজন বিপ্লবী। তিনি বাংলার ফোর্ট উইলিয়ামে হাই কোর্টের প্রধান বিচারপতি জন প্যাক্সটন নরম্যানকে হত্যার জন্য পরিচিত।
নরম্যানকে হত্যা
বিচারপতি নরম্যানকে মুক্তিযোদ্ধাদের কঠোর শাস্তি দেওয়ার জন্য অভিযুক্ত করা হয়। এটাই ছিল এই হত্যাকাণ্ডের মূল কারণ। ১৮৭১ সালে, নরম্যান যখন কলকাতা টাউন হলের সিঁড়ি দিয়ে নেমে আসছিলো, তখন আবদুল্লাহ তাকে আক্রমণ করে এবং ছুরিকাঘাতে হত্যা করেন। পরবর্তীতে নরম্যান ১৮৭১ সালের ২১ সেপ্টেম্বর মৃত্যুবরণ করেন। নরম্যানকে হত্যার পর আবদুল্লাহকে খুঁজে পেতে কলকাতায় তার ছবিসহ পোস্টার লাগানো হয়। পরবর্তীতে, খুঁজে পেলে ব্রিটিশরা তাকে ফাঁসিতে ঝুলিয়ে মৃত্যুদণ্ড দেয়।
মালয়ালম বিশ্ববিদ্যালয়
ইতিহাস
থাম্ব| থুনচথ এজুথাচান, যার নামে বিশ্ববিদ্যালয়ের নামকরণ করা হয়েছে। এটি কেরালা সরকার দ্বারা প্রতিষ্ঠিত হয়েছিল এবং ১ নভেম্বর ২০১২-এ মুখ্যমন্ত্রী ওমেন চান্ডি কেরলের মালাপ্পুরমের তিরুরে থুনচাথ এজুথাচানের বাড়ি থুনচানপারম্বা প্রাঙ্গনে আয়োজিত একটি অনুষ্ঠানে বিশ্ববিদ্যালয়টি উদ্বোধন করেছিলেন। । কে জয় কুমার মালয়ালম বিশ্ববিদ্যালয়ের প্রথম উপাচার্য ।
বিশ্ববিদ্যালয়ের নামকরণ করা হয়েছে থুনচাথু রামানুজান এজুথাচানের নামে, যিনি ছিলেন ১৬ শতকের সিই মালয়ালম সাহিত্যিক, যার ৫১টি অক্ষর, শব্দভাণ্ডার এবং সাহিত্য সহ মালয়ালম ভাষাকে একটি ভাষা হিসাবে বিকাশে সহায়তা করেছিল। থুনচাথ এজুথাচান কেরালা রাজ্যের তিরুরের থুনচান পারম্বুর ত্রিকান্তিয়ুরে জন্মগ্রহণ করেন।
মালয়ালম বিশ্ববিদ্যালয়ের উদ্বোধনের সময় জমি ও ভবনের কোনো অবকাঠামো ছিল না। নবনিযুক্ত ভাইস-চ্যান্সেলর বিশ্ববিদ্যালয়ের অফিসগুলি তিরুরের থুনচান মেমোরিয়াল সরকারি কলেজের প্রাঙ্গনে নির্মিত অস্থায়ী কাঠামোতে কাজ শুরু করেন।
উদ্দেশ্য
এই ওয়েবসাইট অনুসারে, বিশ্ববিদ্যালয়ের উদ্দেশ্যগুলি নিম্নরূপ:
গবেষণা প্রোগ্রাম
এম.ফিল. এবং পিএইচ.ডি. প্রোগ্রাম দেওয়া হয়
অন্যান্য প্রকল্প
একটি অধ্যয়ন কেন্দ্র - এজুথাচান পদনা কেন্দ্রম - একটি এজুথাচান লেক্সিকন তৈরি করছে এবং মহান কবির উপর গবেষণাকে উৎসাহিত করার লক্ষ্যে এজুথাচানের উপর বই বের করছে।
প্রশাসনিক কাঠামো
সাধারণ পরিষদ হল বিশ্ববিদ্যালয়ের সর্বোচ্চ কর্তৃপক্ষ। এই সংস্থাটি ২৬ জন পদাধিকারবলে সদস্য, ১০ জন মনোনীত সদস্য এবং ১০ জন নির্বাচিত সদস্য নিয়ে গঠিত। প্রধান নির্বাহী সংস্থা হল কার্যনির্বাহী কমিটি যা ছয় পদাধিকার বলে, তিনজন নির্বাচিত সদস্য এবং তিনজন মনোনীত সদস্য নিয়ে গঠিত। বিশ্ববিদ্যালয়ের চ্যান্সেলর হলেন কেরালার রাজ্যপাল এবং প্রো-চ্যান্সেলর হলেন কেরালার উচ্চ শিক্ষা মন্ত্রী ।
ক্ষমতা এবং কার্যাবলী
বিশ্ববিদ্যালয়ের ওয়েবসাইট তার ক্ষমতা এবং কার্যাবলী নির্দিষ্ট করে:
আরো দেখুন
ভারতের অনুরূপ বিশ্ববিদ্যালয়:
গুগল বাজ
গুগল বাজ (Google Buzz) একটি সামাজিক যোগাযোগ সেবা। গুগলের ওয়েবভিত্তিক ইমেইল সেবা জিমেইল। ব্যবহারকারীরা এ সেবার মাধ্যমে অপর ব্যবহারকারীর ছবি, ভিডিও, লিংক এবং স্ট্যাটাস দেখতে ও শেয়ার করতে পারে। এছাড়াও এ সেবার মাধ্যমে গুগলের ছবি শেয়ারিং সাইট পিকাসা, ইয়াহুর ছবি শেয়ারিং সাইট ফিকার, গুগল রিডার, গুগলের ভিডিও শেয়ারিং সাইট, ইউটিউব, ব্লগসেবাদাতা ব্লগার ডটকম, সামাজিক যোগাযোগ সাইট ফ্রেন্ডফিড, টুইটার এবং মাইক্রোব্লগিং সাইট টুইটারের হালনাগাদ পাওয়ার সুবিধা রয়েছে। সামাজিক যোগাযোগসাইট ফেইসবুকের সঙ্গে পাল্লা দিতে গত ফেব্রয়ারিতে এ সেবা চালু করেছে গুগল কর্তৃপক্ষ।
সোফিয়া গার্ডেন্স
সোফিয়া গার্ডেনস (Sophia Gardens) ওয়েলসের রাজধানী কার্ডিফের টাফ নদীর পশ্চিম তীরে ও কার্ডিফ আর্মস পার্কের ১.৬ কিলোমিটার উত্তরে প্রতিষ্ঠিত একটি ক্রিকেট স্টেডিয়াম। নামস্বত্ত্বের কারণে বর্তমানে এ স্টেডিয়ামটি সলেক স্টেডিয়াম নামে পরিচিতি পাচ্ছে।
এই মাঠে প্রথম আন্তর্জাতিক খেলা ছিল ১৯৯৯ ক্রিকেট বিশ্বকাপ এর অস্ট্রেলিয়া ও নিউজিল্যান্ডের খেলা ২০ মে, ১৯৯৯ তারিখে। ২০১৩ সালের জুন মাসের আইসিসি চ্যাম্পিয়ন্স ট্রফি আয়োজনে লন্ডনের ওভাল, বার্মিংহ্যামের এজবাস্টন ক্রিকেট গ্রাউন্ডের পাশাপাশি এখানেও সেমি-ফাইনালসহ ৫টি খেলা হয়েছে।
ইতিহাস
লেডি সোফিয়া রডন-হ্যাস্টিংসের নামানুসারে সোফিয়া গার্ডেনসের নামকরণ করা হয়েছিল। ঊনবিংশ শতকের শেষার্ধ্বে লেডি সোফিয়া ক্রমবর্ধমান নগরের বিনোদনের লক্ষ্যে উন্মুক্ত স্থান বরাদ্দের চিন্তা-ভাবনা করেন ও তার স্বামী এর উন্নয়নে যথেষ্ট সহায়তা করেন। বর্তমানে এলাকাটি কার্ডিফ সিটি কাউন্সিলের নিয়ন্ত্রণে রয়েছে।
কার্ডিফ আর্মস পার্ক থেকে স্থানান্তরিত হয়ে ২৪ মে, ১৯৬৭ তারিখে গ্ল্যামারগ্যান তাদের প্রথম-শ্রেণীর ক্রিকেট খেলা আয়োজনে লক্ষ্যে সলেক স্টেডিয়ামকে নিজ মাঠ হিসেবে ব্যবহার করছে। ১৯৯৫ সালে ১২৫ বছর মেয়াদী চুক্তি সম্পন্ন হয়। পূর্বে কার্ডিফ করিন্থিয়ান্স ফুটবল ক্লাব এ মাঠে ফুটবল খেলার আয়োজন করতো। ২০০৭ সালে গ্ল্যামারগ্যানের ক্রিকেটার মাইক পাওয়েলের আবেদনের প্রেক্ষিতে কর্তৃপক্ষ তার শবদেহ সমাহিত করার ইচ্ছা মঞ্জুর করে।
কোবে তাই
কোবে তাই একজন মার্কিন পর্নোগ্রাফিক অভিনেত্রী।
পার্বত্য ভিক্ষুসংঘ বাংলাদেশ
পার্বত্য ভিক্ষু সংঘ বাংলাদেশ (পাভিসবা) ( The Parbatya Bhikkhu Sangha Bangladesh (PBSB)) একটি বহু ঐহিত্যবাহী থেরবাদী বৌদ্ধ ভিক্ষু সংগঠন। এটি ১৯৫৮ খ্রিস্টাব্দে রাজগুরু অগ্রবংশ মহাথের নেতৃত্বে পার্বত্য চট্টগ্রাম ভিক্ষু সমিতি নামে প্রতিষ্ঠা লাভ করে। প্রতিষ্ঠালগ্ন থেকে পার্বত্য চট্টগ্রাম ও চট্টগ্রাম ও ঢাকা মহানগরে অবস্থানরত ভিক্ষুসংঘের মধ্যে শাসন-সদ্ধর্মের শৃঙ্খলা, ঐক্য ও স্থিতিশীলতা আনয়নের লক্ষে সুদূরপ্রসারী পদক্ষেপ গ্রহণ করা হয়। রাজগুরু অগ্রবংশ মহাথের ১৯৫৬ খ্রিস্টাব্দে রেঙ্গুন, মিয়ানমারে (তৎকালীন বার্মা) অনুষ্ঠিত ষষ্ঠ বৌদ্ধ সংগীতিতে পূর্ব পাকিস্তানের (বর্তমান বাংলাদেশ) প্রতিনিধি হিসেবে অবিভক্ত পার্বত্য চট্টগ্রাম থেকে একমাত্র বৌদ্ধ ভিক্ষু যোগদান করেন। তিনি বৌদ্ধ সংগীতিতে প্রটোকল বিভাগে দায়িত্ব পালন করেন। ১৯৭৮ খ্রিস্টাব্দে সংঘের একটি বৈঠক আহবান করে সর্বসম্মতিক্রমে পার্বত্য চট্টগ্রাম ভিক্ষু সমিতি’র নাম বিলুপ্ত ঘোষণা পূর্বক পার্বত্য ভিক্ষু সংঘ বাংলাদেশ নামকরণ করা হয়। এই সংঘের প্রয়োজনে বর্হি:বিশ্বেও শাখা করার নীতিমালা রয়েছে।
সংঘের মূলনীতি
“আর্ত মানবতা সেবায় নিয়োজিত থেকে ধর্ম উন্নয়ন ও পারমার্থিক মুক্তি সাধন করা ”
সংঘের প্রতিষ্ঠা ও ঐতিহাসিক পটভূমি
থাম্ব|রাজগুরু অগ্রবংশ মহাথের, পাভিসবা প্রতিষ্ঠাতা ও ষষ্ঠ সংগীতিকারক|alt=|311x311পিক্সেল থাম্ব|মোনঘর, রাঙ্গামাটি, পাভিসবা’র ৫৮তম বার্ষিক মহাসম্মেলন|alt=|280x280পিক্সেল
ভৌগোলিকভাবে পাবর্ত্য চট্টগ্রাম ভারতের উত্তর পূর্বাঞ্চলের কয়েকটি পাবর্ত্য প্রদেশ ও মায়ানমারের পশ্চিম সীমান্তের সাথে সংযুক্ত। উত্তর ও উত্তর পশ্চিমে ভারতের ত্রিপুরা রাজ্য, দক্ষিণে মায়ানমারের আরাকান প্রদেশ, উত্তর ও উত্তর পূর্বে ভারতের মিজোরাম রাজ্য এবং পশ্চিমে বাংলাদেশের সমতল উপকূলীয় জেলা চট্টগ্রাম ও কক্সবাজার জেলা অবস্থিত। বহু শতাব্দী ধরে এ এলাকায় চাকমা, মারমা, তঞ্চঙ্গ্যা, ত্রিপুরা, খিয়াং, ম্রো, লুসাই, খুমি, পাংখোয়া, চাক প্রভৃতি আদিবাসী জনগোষ্ঠী পারস্পরিক সৌহার্দ্য ও সম্প্রীতির বন্ধনে আবদ্ধ থেকে জীবন জীবিকা নির্বাহ করে আসছে। এদের মধ্যে চাকমা, মারমা, তঞ্চঙ্গ্যা, খিয়াং, ম্রো ও চাক জনগোষ্ঠী করুণাঘন বুদ্ধের ধর্ম-দর্শনের অনুসারী। পার্বত্য চট্টগ্রাম বৌদ্ধধর্ম জাগরনের পেছনে কিছু ঐতিহাসিক প্রেক্ষাপট আমাদের অবশ্যই আলোচনা করতে হয়। আদিবাসী বৌদ্ধ সম্প্রদায় পরম্পরায় বৌদ্ধধর্ম পালন করে আসছে। কালের পরিবর্তনে বিভিন্ন সাম্প্রদায়িক শোষণ-বঞ্চনা,অত্যাচার-নিপীড়ন এমনকি গণহত্যা, দুর্যোগ, দুর্ভিক্ষ প্রাকৃতিক বিরূপ পরিস্থিতিতে আজ অব্দি বৌদ্ধধর্ম পালন করে আসছে পার্বত্য চট্টগ্রামের বৌদ্ধরা।
পার্বত্য বৌদ্ধ সমাজ দীর্ঘ রাজনৈতিক পরাধীনতা ও পরনির্ভরতার অধীনে থাকলেও তারা থেরবাদ বৌদ্ধধর্মকে ভূলে যান নি। দীর্ঘ বছর ধরে রাজনৈতিক কষাঘাতে পিষ্ট থেকে শিক্ষা বঞ্চিত ছিল এখানকার জনগণ। দেব-দেবীর পূজা অর্চনার মতো মিথ্যাদৃষ্টিতে আছন্নে মত্ত ছিল এ বৌদ্ধসমাজ যেমন গাং পূজা, কালী পূজা ও বিভিন্ন প্রকৃতির পূজা করেছিল। সমাজে যে ক’জন বৌদ্ধ পুরোহিত লুরি ছিলেন তারা বৌদ্ধধর্ম নিয়ে শিক্ষার অভাবে অজ্ঞাত ছিল। বিভিন্ন স্থান থেকে তারা পার্বত্য চট্টগ্রামে বৌদ্ধ ধর্মপ্রচার করেছিল। কিন্তু শিক্ষার অভাবে দরুণ ধর্ম-বিনয় জানা না থাকা সত্ত্বেও তারা বৌদ্ধধর্মকে ভুলে যেতে পারেন নি। আমাদের এটাও অকপটে স্বীকার করতে হবে যে পার্বত্য চট্টগ্রামে বৌদ্ধধর্মের সুস্থিতির জন্য তাদের অবদান কোনো অংশে কম নয়। রক্তে-রক্তে, শিরায়-উপশিরায় বৌদ্ধ সংস্কৃতি ও বৌদ্ধধর্মের রীতি-নীতি মিশে রয়েছে। ভুলে যেতে পারেনি বৌদ্ধ আদর্শ চ্যুত হয়নি সদ্ধর্ম থেকে।
কেন্দ্রীয় কার্য নির্বাহী পরিষদ
সংঘের সার্বিক কার্যক্রম পরিচালনা বা গতিশীল করার লক্ষ্যে ‘কেন্দ্রীয় কার্যনির্বাহী পরিষদ’ যা সংঘের প্রাণশক্তি হিসেবে কাজ করবে। এ পরিষদের কার্যকাল হবে ৩(তিন) বছর। এক্ষেত্রে সংঘের ‘সাধারণ পরিষদ’ মহাসম্মেলন আহবান পূর্বক সদস্যদের গণতান্ত্রিক পন্থায় ভোটাভুটি বা মনোনয়নের মাধ্যমে সভাপতি, সম্পাদক ও কোষাধ্যক্ষ পদে চূড়ান্ত করা হয়ে থাকে। এর আওতাধীন সকল উপজেলা শাখাসমূহ বিদ্যমান রয়েছে।
রাঙ্গামাটি পার্বত্য জেলা
কেন্দ্রীয় আওতাধীন সকল উপজেলা শাখাসমূহের নাম:
খাগড়ছড়ি পার্বত্য জেলা
কেন্দ্রীয় আওতাধীন সকল উপজেলা শাখাসমূহের নাম:
ভিডিও গেইম কনসোল
thumb|[[ফ্রি সফটওয়্যার|ফ্রি ও ওপেন সোর্স সফটওয়্যার সমর্থিত প্যানডোরা গেমিং কনসোল]] ভিডিও গেইম কনসোল (Video game console) একটি স্বতন্ত্র গেমিং ডিভাইস। এ ডিভাইসটি কম্পিউটার বা টেলিভিশনের সাথে যুক্ত করে উচ্চমানের রেজুলেশনের বিভিন্ন ভিডিও গেইম খেলা যায়। পঞ্চাশের দশকে সর্বপ্রথম কম্পিউটার গেইম বাজারে আসলেও ম্যাগনাভক্স নামক স্বতন্ত্র ভিডিও গেইম কনসোল বাজারে আসে ১৯৭২ সালে। রাফ এইচ বায়ার নামক একজন প্রকৌশলী এটি আবিষ্কার করেছিলেন। বর্তমানে বিশ্বব্যাপি এ ভিডিও গেইমের বাজার কয়েকশ কোটি ডলারের। পিএস থ্রি, নিনটেন্ডো, এক্সবক্স সহ বর্তমানে অনেক ভিডিও গেইম কনসোল বাজারে রয়েছে। সম্প্রতি নিনটেন্ডো বিশ্বের প্রথম ত্রিমাত্রিক ভিডিও গেইম কনসোল বাজারে আনার ঘোষণা দিয়েছে।
চিরঞ্জিত চক্রবর্তী
চিরঞ্জিত চক্রবর্তী ভারতীয় বাংলা চলচ্চিত্রের এক বিখ্যাত অভিনেতা। তিনি একজন রাজনীতিবিদও বটে। তিনি পশ্চিম বাংলা সরকারের এক উল্লেখযোগ্য রাজনীতিবিদ। তার পিতা শৈল চক্রবর্তী একজন খ্যাতনামা চিত্রশিল্পী।
তিনি মিত্র প্রতিষ্ঠান থেকে উচ্চ মাধ্যমিক পরীক্ষায় উত্তীর্ণ হন। তিনি যাদবপুর বিশ্ববিদ্যালয়-এ প্রকৌশল বিভাগে ভর্তি হলেও ফাইনাল পরীক্ষা দেননি। তিনি সংবাদপাঠক হিসেবে এবং দেশ পত্রিকায়ও কাজ করেছেন। তিনি একজন বিখ্যাত মঞ্চ অভিনেতা। তিনি সফল পরিচালকও বটে। তিনি বিবাহিত এবং তার একটি মেয়ে আছে।
চলচ্চিত্র জীবন
১৯৭০ সাল থেকে তিনি রোমান্টিক ছবি ছাড়াও বিভিন্ন অ্যাকশন ধাঁচের ছবিতে সফলভাবে অভিনয় করেন। তিনি জনপ্রিয়তার শীর্ষে আরোহণ করেন মূলত ৩টি চলচ্চিত্রের মাধ্যমেঃ অশ্লীলতার দায়ে (১৯৮২); নারায়ণ স্যান্যালের একই নামাঙ্কিত উপন্যাসের ওপর ভিত্তি করে, সমরপিতা ও অন্তরালে। অন্তরালে ছবিতে বাপ্পি লাহিড়ী-কিশোর কুমারের গাওয়া সেই বিখ্যাত গান-আজ এই দিনটাকে মনের খাঁচায় লিখে রাখব" রয়েছে। এর প্রথম দুই ছবি আলপনা গোস্বামী ও তৃতীয় ছবিটি মুনমুন সেনের'' বিপরীতে অভিনীত।
এছাড়াও তিনি দেবশ্রী রায়, শতাব্দি রায়-এর বিপরীতেও অভিনয় করেন। চিরঞ্জিত পরিচালিত এবং অভিনীত ভয় ছবিটি মারাত্মক সাফল্য লাভ করে। এছাড়াও তিনি রুপা গাঙ্গুলি, ঋতুপর্ণা সেনগুপ্ত-এর বিপরীতে অভিনয় করেন।
রাজনৈতিক জীবন
চিরঞ্জিত পশ্চিম বাংলার বারাসাতের সিটে সর্বভারতীয় তৃণমূল কংগ্রেসের পক্ষে লীগ অ্যাসেম্বলিতে অংশগ্রহণ করেন এবং জয়যুক্ত হন।
চলচ্চিত্র কর্মজীবন
পরিচালক হিসাবে
অভিনেতা হিসেবে
দেওপাহাড়
দেওপাহাড় আসামের গোলাঘাট জেলা-এর নুমলীগড়ে অবস্থিত পূরাতাত্ত্বিক স্থান। এই স্থলে একটি সংরক্ষিত পূরাতাত্ত্বিক উদ্যান এবং আসাম সরকারের পূরাতাত্ত্বিক বিভাগের অন্তর্গত একটি যাদুঘর আছে। দেওপাহাড় বা দেওপর্বতের নামের অর্থ হচ্ছে ঈশ্বরর পাহাড়। এটি ৩৯নং জাতীয় সড়কের দাঁতিতে অবস্থিত। দেওপাহাড় দেওপানী সংরক্ষিত বনাঞ্চলের অংশ। দেওপানী সংরক্ষিত বনাঞ্চলের আয়তন ১৩৩.৪৫ হেক্টর এবং হাতী করিডোরর অংশ। এখানে একডি ঐতিহ্যপূর্ণ ভেলু গাছ আছে। প্রতি বছর জানুয়ারি থেকে অক্টোবর মাস পর্যন্ত এই গাছে কয়েকটি বৃহৎ বৃহৎ বাঁশ তৈরি করতে হিমালয়ের পাদদেশের বন্য পরিযায়ী মৌমাছি এখানে আসে।
দেওপাহাড় আসামের একটি উল্লেখযোগ্য পর্যটনস্থল। পাহাড়ের শিখরে একটি প্রাচীন শিলেরে অর্ধনির্মিত বা ১৮৯৭ সালের ভূমিকম্পত ধ্বংসপ্রাপ্ত মন্দির আছে।
এর আশে-পাশে ছড়িয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।
ইতিহাস
দেওপাহাড়ের শিখরে অবস্থিত পাথরের মন্দির স্থাপত্যশৈলী থেকে খ্রিস্টীয় সপ্তম থেকে নবম শতকের বলে অনুমান করা যায়। এই মন্দির ভগবান শিব-এর প্রতি উৎসর্গিত বলে গণ্য করা হয়। লোকবিশ্বাস মতে এর মূল শিবলিঙ্গটি ১৯ শতকে পাহাড়ের কাছে স্থাপিত বাবা থান মন্দিরে স্থানান্তর করা হয়েছিল।
স্থাপত্য
দেওপাহাড়ে অবস্থিত মন্দিরটি একখণ্ড পাথরের উপর নির্মিত। তোরণের স্তম্ভে পদ্মফুল এবং ফুলের মালায় বিদ্যাধর খোদিত এবং বৃহৎ মূলাবরণ এর অন্যতম বিশেষত্ব। এর সাথে এখানে পাথরে খোদিত ভাস্কর্য পাওয়া গিয়েছে। মন্দির ভূমির শিলাখণ্ডসমূহ লোর দণ্ডে স্থির করা হয়েছিল। মন্দির স্থাপত্যে উত্তর গুপ্ত যুগের প্রভাব পরিলক্ষিত হয়। বৃহৎ দরজায় ফুলর পাহির নক্সা, জীব-জন্তুর চারিওদিকে লতাজাতীয় উদ্ভিদ, মহিলা দ্বারপালিকার পত্রকুণ্ডল ইত্যাদি এর বিশেষত্ব। এখানে কীর্তিমুখ, কলমকার, ফাংনাম শিব, শ্রীধর রুদ্র, লক্ষ্মী-নারায়ণ, হর-গৌরী, রাসলীলা,সর্পদেবতা, প্রণাম ধ্যান, পদ্ম চক্র, রাম, রাবণ, সুগ্রীব ইত্যাদির ভাস্কর্য পাওয়া গিয়েছে। তদুপরি এখানে রামায়ণ, মহাভারত, ভাগবত পুরাণ ইত্যাদির দৃশ্যের ভাস্কর্য পাওয়া গিয়েছে।
যাতায়ত
দেওপাহাড় নুমলীগড়র ৩৯নং জাতীয় সড়কর পাশে অবস্থিত। নুমলীগড় রেলওয়ে স্টেশন এর নিকটবর্তী রেলওয়ে স্টেশন। ররৈয়া বিমানবন্দর এর থেকে প্রায় ৬৩ কি.মি. দূরে অবস্থিত।
অ্যাঞ্জেল হার্ট (মাঙ্গা)
অ্যাঞ্জেল হার্ট (エンジェル・ハート) হল সুকাসা হোজো লিখিত এবং চিত্রিত একটি মাঙ্গা যা ২০০১ থেকে ২০১০ সাল পর্যন্ত সাপ্তাহিক কমিক বাঞ্চ-এ প্রকাশিত হয়। বাঞ্চ বাতিলের পর মাঙ্গাটি নতুন করে মাসিক কমিক জেনোন-এ অ্যাঞ্জেল হার্ট: ২য় মরসুম শিরোনামে ২০১০ থেকে ২০১৭ সাল পর্যন্ত প্রকাশ করা হয়। ৩ অক্টোবর ২০০৫ থেকে ২৫ সেপ্টেম্বর, ২০০৬ পর্যন্ত মাঙ্গা অবলম্বনে এর একটি অ্যানিমেটেড টেলিভিশন ধারাবাহিক জাপানে সম্প্রচার করা হয়।
এর লেখক প্রথম ট্যাঙ্কোবন খণ্ডে উল্লেখ করেছিলেন যে অ্যাঞ্জেল হার্ট মাঙ্গায় সিটি হান্টার-এর কিছু চরিত্র রয়েছে, যদিও এটি সিটি হান্টারের ধারাবাহিক নয়। বরঞ্চ এর কাহিনী সিটি হান্টারের সমান্তরাল জগতের উপর ভিত্তি করে লিখিত।
পটভূমি
একজন তরুণীকে শিনজুকু শহরে একটি ভবনের ছাদে দাঁড়িয়ে থাকতে দেখা যায় যখন সে তার আদেশ প্রদানকারীর কাছ থেকে একটি ফোন কল পায়। আদেশ প্রদানকারী তাকে "গ্লাস হার্ট" নামে সম্মোধন করে তাকে তার সাম্প্রতিক এবং পঞ্চাশতম খুনকে সেরা কাজ হওয়ার জন্য তাকে অভিনন্দন জানায়। গ্লাস হার্ট তখন সেইদিনের ঘটনা স্মরণ করতে থাকে। সে একটি সাইলেন্সর যুক্ত বন্দুক দিয়ে পার্কের বেঞ্চে বসা একজনকে হত্যা করেছিল। যখন সে পার্ক থেকে বেরিয়ে যাচ্ছিল, তখন একটি ছোট মেয়ে আইসক্রিম নিয়ে ছুটে আসে এবং গ্লাস হার্ট বুঝতে পারে যে সে একটি ছোট্ট মেয়ের বাবাকে হত্যা করেছে। এর পরপরই সে ভবন থেকে লাফ দেয়, নীচের লোহার কাঁটাযুক্ত বেড়া তার বুকের ভেতর আঘাত করে।
ঠিক একই সময়ে, কাওরি মাকিমুরা তার স্বামী "সিটি হান্টার" খ্যাত রিও সায়েবার সাথে বিয়ের ছবি তোলার জন্য একটি সময় পাওয়ার জন্য দেরি করছিল৷ যখন সে একটি মেয়েকে ট্রাকের সামনে দিয়ে যেতে দেখে, তখন ট্রাকটি বাচ্চাকে ধাক্কা দেওয়ার আগেই সে লাফ দেয় এবং মেয়েটিকে রাস্তা থেকে সরিয়ে দেয়। এর পরে, তার মস্তিষ্ক মৃত ঘোষণা করা হয় এবং তার হৃদয় অঙ্গ দানের জন্য সংগ্রহ করা হয়, কেননা সে মারা যাওয়ার সময় নিজের অঙ্গ দান করে গিয়েছিল। যাইহোক, সন্ত্রাসী সংস্থাটির গ্লাস হার্টের জন্য একটি হৃৎপিণ্ডের প্রয়োজন, যা পরিবহনের সময় হৃদয় চুরি করা হয় এবং গ্লাস হার্টের শরীরে স্থাপন করা হয়।
গ্লাস হার্টকে তাইওয়ানে নিয়ে যাওয়া হয়, যেখানে সে এক বছরের জন্য কোমায় ছিল। সেই সময়ে সে যেসকল লোকেদের হত্যা করেছিল তাদের চেহারার পাশাপাশি অজ্ঞাত অঙ্গদাতা কাওরি ও রিও সায়েবার চেহারা দেখে আতঙ্কিত হয়৷ মানুষগুলোকে খুঁজে পেতে এক বছর পর গ্লাস হার্ট জেগে উঠে। সে শিনজুকুতে ফিরে যান এবং বেশ কয়েকটি ঘটনাবহুল সময় অতিক্রান্ত হওয়ার পরে সে "সিটি হান্টার" সম্পর্কে জানতে পারে। স্ত্রীর মৃত্যুর পর থেকে সে তার দায়িত্ব থেকে অবসর নিয়েছিল। সে কাওরির হৃৎপিণ্ডের প্রাপক গ্লাস হার্ট এটা জানার পর, রিও তাকে নিজের মেয়ে হিসেবে দত্তক নেওয়ার সিদ্ধান্ত নেয় এবং তার আসল বাবার দেওয়া একটি নাম তাকে দেওয়া হয়: শাইং ইং। প্রাক্তন ভাড়াটে খুনি এরপর প্রাক্তন সুইপারের সাহায্যে বাইরের দুনিয়ায় স্বাভাবিক জীবনে ফিরে আসার চেষ্টা করতে থাকে।
প্রধান চরিত্র
শাইং-ইং (香瑩, জাপানি: Shan'in, চীনা পিনয়িং: Xiāng-Yíng)
মাঙ্গা
১৫ মে ২০০১ তারিখে সাপ্তাহিক কমিক বাঞ্চের প্রথম ইস্যুতে মাঙ্গা ধারাবাহিকটির আত্মপ্রকাশ ঘটে। এর গল্পটির হোজোর দ্য আইজ অব দ্য এসাসিন নামক ছোটগল্প থেকে বিকশিত করা হয়। মূল সংলাপ তৈরি করতে পাঁচ বছর লেগে যায়। এই ধারাবাহিক অক্টোবর ২০০১ থেকে অক্টোবর ২০১০ পর্যন্ত ৩৩টি খণ্ডে প্রকাশিত হয়েছে।  তোকুমা শোতেন দ্বারা ২৪ খণ্ড সম্বলিত অ্যাঞ্জেল হার্ট: ১ম মরসুম শিরোনামে ধারাবাহিকটি পুনর্প্রকাশ করা হয়।
২০১০ সালে সাপ্তাহিক কমিক বাঞ্চ বন্ধ হয়ে যাওয়ার কারণে ধারাবাহিকটি অ্যাঞ্জেল হার্ট: ২য় মরসুম শিরোনামে মাসিক কমিক জেনোন ম্যাগাজিনে প্রকাশনা অব্যাহত রাখা হয়। ২য় মরসুম ধারাবাহিকভাবে ডিসেম্বর ২০১০-এর ইস্যু থেকে জুলাই ২০১৭ পর্যন্ত ১৬টি সংগৃহীত খণ্ডে প্রকাশ করা হয়।
২০১৬ সালে মাঙ্গাটির ইংরেজি সংস্করণ প্রাতিষ্ঠানিক এসএমএসির ওয়েবসাইটে অনলাইনে প্রকাশ করা শুরু হলেও মাত্র ১৩টি অধ্যায়ের পর আর প্রকাশ করা হয়নি।
অ্যানিমে
টিএমএস এন্টারটেইনমেন্ট (ক্যাটস আই-এর প্রযোজক), ইয়োমিউরি টেলিকাস্টিং কর্পোরেশন, এবং অ্যানিপ্লেক্স এই তিন প্রতিষ্ঠানের প্রযোজনায় অ্যাঞ্জেল হার্ট অবলম্বনে একটি অ্যানিমেটেড টেলিভিশন ধারাবাহিক নির্মাণ করা হয়। ২০০৫ সালের ৪ অক্টোবর থেকে ২০০৬ সালের ২৬ সেপ্টেম্বর পর্যন্ত এর পঞ্চাশটি পর্ব সম্প্রচার করা হয়েছে।
লাইভ অ্যাকশন
অ্যাঞ্জেল হার্টের কাহিনী অবলম্বনে একটি লাইভ অ্যাকশন টিভি নাটক নির্মাণ করা হয়েছে যাতে শাইং-ইং চরিত্রে আয়াকা মিয়োশি এবং রিও সায়েবা চরিত্রে তাকায়া কামিকাওয়া অভিনয় করেন। এই ধারাবাহিকের সংলাপ লিখেছেন ইয়ুয়া তাকাহাশি এবং পরিচালনা করেছেন শুনশুকে কারিয়ামা। ধারাবাহিকটি ২০১৫ সালের ১১ অক্টোবরে সম্প্রচার শুরু হয়। নিপ্পন টিভিতে সম্প্রচারিত এই ধারাবাহিকটি মোট দর্শকদের ১২.৫% বাজার দখল করে আছে। এটি ক্রাঞ্চিরোলে স্ট্রিমিং করে দেখানো হচ্ছে।
প্রতিক্রিয়া
অ্যাঞ্জেল হার্ট মাঙ্গা ধারাবাহিকটি আড়াই কোটি সংখ্যক বিক্রি হয়।
ওরলান্দো পেরেইরা পিরেস
ওরলান্দো পেরেইরা পিরেস (Orlando, ; ২১ এপ্রিল ১৮৯৫ – অজানা; ওরলান্দো নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাউলিস্তানো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।
ওরলান্দো ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৩ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।
আন্তর্জাতিক ফুটবল
ওরলান্দো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
ওরলান্দো পেরেইরা পিরেস ১৮৯৫ সালের ২১শে এপ্রিল তারিখে ব্রাজিলের কাম্পিনাসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
শিশির ভট্টাচার্য্য (ভাষাবিজ্ঞানী)
শিশির ভট্টাচার্য্য (জন্ম ০৪ আগস্ট ১৯৬৩) একজন বাংলাদেশি ভাষাবিজ্ঞানী, লেখক ও কলামিস্ট।  তিনি ঢাকা বিশ্ববিদ্যালয়ে র আধুনিক ভাষা ইনস্টিটিউটের পরিচালক ও ফরাসি ভাষা র অধ্যাপক। তিনি বাংলা ভাষার বিস্তারে অনেক দিন ধরে কাজ করছেন। প্রথম আলোর ভাষায়, "ভাষাবিজ্ঞানী শিশির ভট্টাচার্য্য ইউরোপ, আমেরিকা আর এশিয়া—এই তিন মহাদেশে ব্যাকরণচর্চার অভিজ্ঞতা অর্জন করেন প্রায় তিন দশক ধরে।" তিনি ফরাসি কবি গিয়ম আপোলিন্যার ও আর্তুর র‍্যাঁবোর কবিতা বাংলায় অনুবাদ করেছেন এবং জীবনানন্দ দাশের কবিতা ফরাসিতে অনুবাদ করেছেন। এছাড়াও তিনি বাংলাদেশের স্বাধীনতা সংগ্রামের উপর রচিত ব্যার্নার হেনরি লেভির পুস্তক বাংলাদেশ যখন স্বাধীন হচ্ছিল (২০১৪) শিরোনামে বাংলা অনুবাদ করেছেন।
জন্ম ও শিক্ষা
ভট্টাচার্য্যের জন্ম চট্টগ্রামের সীতাকুন্ডে। প্যারিসের সর্বোন বিশ্ববিদ্যালয় থেকে ভারতবিদ্যায় এমএ, এবং ভাষা বিজ্ঞানে এমএ ও এমফিল করেছেন। পিএইচডি করেছেন কানাডার মন্ট্রিল বিশ্ববিদ্যালয়ে। টোকিও র রাষ্ট্রভাষা ইনস্টিটিউট থেকে তিনি পোস্ট-ডক্টরেট করেন।
কর্মজীবন
১৯৮৯ সালে তিনি ঢাকা বিশ্ববিদ্যালয়ে যোগদান করেন। বর্তমানে তিনি ঢাকা বিশ্ববিদ্যালয়ে র আধুনিক ভাষা ইনস্টিটিউটের পরিচালক ও ফরাসি ভাষা র অধ্যাপক।
পূর্ব সিংভূম জেলা
পূর্ব সিংভূম জেলা হলো ভারত-এর ঝাড়খণ্ড রাজ্যে অবস্থিত ২৪ টি জেলার একটি ৷ ১৬ জানুয়ারি ১৯৯০ খ্রীষ্টাব্দে (২রা মাঘ ১৩৯৬ বঙ্গাব্দ)পূর্বতন সিংভূম জেলাটি ভেঙে এই জেলাটি গঠিত হয়৷ জেলাটি ঝাড়খণ্ড রাজ্যের কোলহান বিভাগের অন্তর্গত।
ভূগোল
পূর্ব সিংভূম জেলার পূর্বে পশ্চিমবঙ্গ রাজ্যের ঝাড়গ্রাম জেলা, উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত৷
অর্থনীতি
ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপূর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা, বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷
প্রশাসনিক বিভাগ
জেলাটি ১১ টি মন্ডল নিয়ে গঠিত যাা নিম্নরূপ -
১) গোলমুরি ও যুগশলাই ২) পোটকা ৩) পতমদা ৪) বোরাম ৫) ঘাটশিলা ৬) মুসাবনি ৭) দুমারিয়া ৮) গুড়িবান্দা ৯) ধলভূমগড় ১০) বাহারাগোরা ১১) চাকুলিয়া
সংস্কৃতি
পুর্ব সিংভূম জেলাটি একাধিক সংস্কৃতিসম্পন্ন জাতিগোষ্ঠীর বাসস্থল যথা সাঁওতালি, বাংলা, ওড়িয়া, হিন্দী ছাড়াও হো, মুন্ডা, উর্দুভাষী লোকের বসবাস লক্ষণীয় ৷ প্রধান উৎসবগুলি হলো - দুর্গাপূজা, কালীপূজা, সোহরাই, মকর সংক্রান্তি, টুসু উৎসব ইত্যাদি ৷
দর্শনীয় স্থান
থাম্ব|সিদ্ধেশ্বরী মন্দির অন্যতম দর্শনীয় স্থানটি হলো চিত্রেশ্বর মন্দির যা বাহারাগোরা থেকে ১২ কিমি দূরে অবস্থিত ৷ ঘাটশিলা শহরটি মনোরম দৃশ্য ও আবহাওয়ার জন্য বিখ্যাত ৷ ঘাটশিলাতে অবস্থিত বাঙালী ঔপন্যাসিক বিভূতিভূষণ বন্দ্যোপাধ্যায় এর বাসস্থান ৷ উপজাতিগোষ্ঠী ও অন্যান্যদের দ্বারা বহুল পূজিতা দেবী রঙ্কিনী কালী মন্দিরটি ঘাটশিলার নিকট জাদুগোড়াতে অবস্থিত ৷
ভাষা
পূর্ব সিংভূম জেলাতে প্রচলিত ভাষাসমূহের পাইচিত্র নিম্নরূপ
গাদীর খুমের ভাষণ
গুরুত্ব
সুন্নি মুসলমানদের নিকট গাদীর খুমের ভাষণের গুরত্ব সামান্যই। অন্যদিকে শিয়া মুসলমানদের কাছে এটি ইসলামের পরিপূর্ণতা এবং মহানবী কর্তৃক সরাসরি আলীর স্থলাভিষেক নির্দেশ করে। হিজরি সন অনুযায়ী প্রতি বছর এই দিনটিকে (১৮ জিলহজ্জ) শিয়া মুসলমানেরা ঈদুল গাদীর হিসেবে উদ্‌যাপন করে।
পিরো প্রেমন
পিরো প্রেমন (১৮৩২ – ১৮৭২) ছিলেন প্রথম মহিলা পাঞ্জাবি কবি।
জীবনী
পিরোর জীবন সম্পর্কে খুব কমই জানা যায়। তাঁকে লাহোরের হীরা মান্ডিতে পতিতাবৃত্তির উদ্দেশ্যে বিক্রি করা হয়েছিল বলে মনে করা হয়। এটি ছিল একটি নিষিদ্ধ পল্লি। তিনি হীরা মান্ডি থেকে পালিয়ে যান এবং চাথিয়ান ওয়ালায় (বর্তমান পাকিস্তানে) গুলাব দাসী ডেরায় গুলাব দাসের ভক্ত হয়ে যান। গুলাব দাস ছিলেন একজন শিখ জাট যিনি গুলাবদাসী সম্প্রদায় প্রতিষ্ঠা করেছিলেন। এই সম্প্রদায়টি ছিল হিন্দু - শিখ সন্ন্যাসব্রতের উপর ভিত্তি করে তৈরি, কিন্তু তারা নিজেদেরকে হিন্দু বা শিখ মনে করত না।
পিরো সম্পর্কে বেশিরভাগ তথ্য তাঁর নিজের আত্মজীবনী মূলক রচনা ইক সও ষাট কাফিয়াঁ বা "একশত ষাট কাফির (১৬০ কাফি)" শ্লোকগুলি থেকে জানা গেছে। এটি ঊনবিংশ শতাব্দীর মাঝামাঝি সময়ে লেখা হয়েছিল। ১৬০ কাফিতে, চাথিয়ান ওয়ালায় গুলাব দাসের সাথে বসবাস শুরু করার পর পিরো তাঁর জীবনের একটি ধারাবাহিক ঘটনা বর্ণনা করেছেন। পিরো নিজেকে একজন পতিতা হিসেবে উল্লেখ করেছেন, এবং সেইসঙ্গে নিজেকে একজন মুসলিম বলেছেন। চাথিয়ান ওয়ালায় তাঁর আগমনের পর, পিরো লিখেছেন যে হীরা মান্ডি থেকে তাঁর "পেশাদার তত্ত্বাবধায়ক" তাঁকে অনুসরণ করে এসেছিল এবং গোলাপ দাসকে রাজি করিয়েছিল তাঁকে লাহোরে ফেরত পাঠাতে। তিনি শেষ পর্যন্ত লাহোরে ফিরে যেতে রাজি হয়েছিলেন। লাহোরে ফিরে তিনি তিনি মোল্লা এবং কাজীদের সাথে বাদানুবাদে জড়িয়ে পড়েছিলেন। তাদের মতে তিনি যে শুধুমাত্র একজন ধর্মত্যাগী হয়েছেন তাই নয়, তিনি তাঁর গুরুর ধর্মে ধর্মান্তরিত হয়ে একজন কাফিরে পরিণত হয়েছেন। পিরো ধর্মত্যাগ বা ধর্মান্তরকে অস্বীকার করেন নি, কিন্তু ইসলামে ফিরে যেতে অস্বীকার করেছিলেন। তিনি মোল্লা এবং ইসলামকে কুবচন বলেছিলেন, এবং নিজের গুরুর আধ্যাত্মিকতার প্রশংসা করেছিলেন। ইতিহাসবিদ অংশু মালহোত্রার মতে, "ভাষার অবাঞ্ছিত ব্যবহার যা আজ সম্মানিতদের মধ্যে অশ্লীল বলে বিবেচিত হতে পারে, পিরোর বক্তব্যে তা একটি রঙিন মাত্রা যোগ করে।"
পিরো লিখেছেন যে তাঁর এই কর্মের ফলে তাঁকে অপহরণ করা হয়, এবং জোর করে লাহোর থেকে ওয়াজিরাবাদ নিয়ে যাওয়া হয়। ওয়াজিরাবাদে তাঁকে মেহরুনিসা নামে এক মহিলার কাছে বন্দী করে রাখা হয়েছিল। পিরো বর্ণনা করেছেন যে তিনি জানু এবং রেহমতী নামে দুই মহিলার সাথে বন্ধুত্ব করতে পেরেছিলেন। তিনি তাদের সাহায্য কাজে লাগিয়ে গুলাব দাসকে একটি বার্তা পাঠান। গুরু তাঁর দুই শিষ্য গুলাব সিং এবং চতার সিংকে ওয়াজিরাবাদে পাঠান। তাঁর প্রতি যারা সহানুভূতিশীল ছিল তাদের সহায়তায়, শিষ্যরা পিরোকে উদ্ধার করতে এবং চাথিয়ান ওয়ালায় গুলাব দাসের প্রতিষ্ঠানে ফিরিয়ে আনতে সক্ষম হয়।
সামাজিক ও ধর্মীয় চাপ সত্ত্বেও পিরো এবং গুলাব দাসের মধ্যে একটি অন্তরঙ্গ সম্পর্ক গড়ে উঠেছিল। চাথিয়ান ওয়ালার একটি সমাধিতে দুজনকে একসঙ্গে সমাহিত করা হয়েছিল। যদিও গুলাব দাসীরা হিন্দু বা শিখ ছিল না, তবুও ভারত বিভাজনের পরে, পাকিস্তানের তদানীন্তন মুসলিম-সংখ্যাগরিষ্ঠ জনগোষ্ঠী তাদের চাথিয়ান ওয়ালা থেকে বহিষ্কার করে দিয়েছিল। সম্প্রদায়টি পরবর্তীকালে ভারতে পালিয়ে যায় এবং সেখানে তারা হরিয়ানায় বসতি স্থাপন করে।
জনপ্রিয় সংস্কৃতিতে
পিরোর জীবন দুটি ভারতীয় নাটকের বিষয়বস্তু হয়েছে - শাহরিয়ার রচিত পিরো প্রেমন, এবং স্বরাজবীরের শাইরি। মদীহা গৌহরের নেতৃত্বে লাহোর এবং অমৃতসরে পাকিস্তানি থিয়েটার গ্রুপ আজোকা থিয়েটার দ্বারাও শাইরি পরিবেশিত হয়েছিল।
নোরিকো হিদাকা
নোরিকো ইতো (伊東 範子, জন্ম ৩১ মে, ১৯৬২) যিনি নোরিকো হিদাকা নামেই সুপরিচিত, তিনি একজন জাপানি অভিনেত্রী, কণ্ঠ অভিনেত্রী, গায়ক এবং কথক। তিনি বিভিন্ন জাপানি অ্যানিমেতে কন্ঠশিল্পী হিসাবে কাজ করেছেন, এবং তার কন্ঠ অভিনয়ে সমৃদ্ধ কিছু বিখ্যাত অ্যানিমে চরিত্র হল, টাচ-এ মিনামি আসাকুরা, রানমা ১/২-এর আকানি তেন্ডো, মাই নেবার টোটোরোতে সাতসুকি কুসাকাবে, ডেথ নোট -এর নিয়ার, নদিয়া: দ্য সিক্রেট অফ ব্লু ওয়াটার-এ জিন রোক রাল্টিক, ইনুয়াশা-তে কিকিও এবং মিসচেভিয়াশ টুইনশ্ঃদ্যি টেল অফ সেন্ট ক্লেয়ারস্ -এ প্যাট্রিসিয়া ও'সুলিভান। তিনি আমেরিকান টিভি সিরিজ গ্লী-এর পাশাপাশি দ্যি স্মার্ফ সিনেমা সিরিজে -এ কন্ঠশিল্পী হিসাবে কাজ করেছেন।